
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  10
din 28 ianuarie 2016
       pentru modificarea Hotărârii Consiliului Local Sighişoara nr. 177/29.10.2015 privind stabilirea      

                 impozitelor şi taxelor locale pentru anul 2016


Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 349/08.01.2016, în baza  prevederilor art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la prevederile art. 45 alin. (6) din Legea nr. 215/2001 privind administraţia publică locală, republicată, cu modificările şi completările ulterioare;  

Având în vedere adresa Instituţiei Prefectului - Judeţul Mureş nr. 13920/SIV/22.12.2015 Dosar 16, înregistrată la Municipiul Sighişoara sub nr. 30305/29.12.2015, prin care se solicită modificarea Hotărârii Consiliului Local Sighişoara nr. 177/29.10.2015, în sensul înlăturării unor taxe speciale din domeniul stării civile prevăzute în Anexa nr. 7 la această hotărâre;

Având în vedere că se impune modificarea pct. 2 al art. 18, Capitolul III din Anexa nr. 1 la Hotărârea Consiliului Local Sighişoara nr. 177/29.10.2015 pentru îndreptarea unei erori materiale de redactare;

Având în vedere că este necesar a se specifica că taxele pentru eliberarea/avizarea autorizaţiilor de funcţionare ale agenţilor economici care desfăşoară activităţi încadrate în grupele CAEN 561 – Restaurante şi 563 – Baruri şi alte activităţi de servire a barurilor şi 932 - Alte activităţi recreative şi distractive, potrivit Clasificării activităţilor din economia naţională - CAEN, actualizată prin Ordinul preşedintelui Institutului Naţional de Statistică nr. 337/2007 privind actualizarea Clasificării activităţilor din economia naţională – CAEN, stabilite, în funcţie de suprafaţa aferentă activităţilor respective, prin art. 15 alin. 1 din Anexa nr. 8 la Hotărârea Consiliului Local Sighişoara nr. 177/29.10.2015, sunt stabilite în sarcina agenţilor economici care desfăşoară activităţi încadrate în grupele CAEN 561 – Restaurante şi 563 – Baruri şi alte activităţi de servire a barurilor şi 932 - Alte activităţi recreative şi distractive, după caz, astfel încât, să nu existe dificultăţi în aplicarea acestor taxe, dat fiind modul de redactare al art. 15 din Anexa nr. 8 la hotărârea amintită, în sensul că s-ar putea interpreta că se datorează doar pentru grupa CAEN 932;

Ţinând cont de prevederile art. 5 alin. (1) lit. a), alin. (2), art. 16 alin. (2), art. 20 alin. (1) lit. b), art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare;

Ţinând cont de Titlul IX din Legea nr. 227/2015 privind Codul fiscal, cu modificările şi completările ulterioare; 

Având în vedere prevederile art. 2 alin. (1), art. 17 alin. (1), art. 21, art. 37 şi art. 38 alin. (1) din Legea nr. 207/2015 privind Codul de procedură fiscală, cu modificările şi completările ulterioare;

Având în vedere prevederile din Anexa nr. 1, Capitolul I, pct. 8 - 12 din Legea nr. 117/1999 privind taxele extrajudiciare de timbru, cu modificările şi completările ulterioare;
Ţinând cont de prevederile Hotărârii Guvernului nr. 1309/2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2013, cu modificările şi completările ulterioare;  
Luând în considerare prevederile art. 63, art. 64 şi art. 65 din Legea nr. 119/1996 cu privire la actele de stare civilă, republicată, cu modificările şi completările ulterioare;
Având în vedere Raportul de specialitate comun, înregistrat cu nr. 797/13.01.2016 şi nr. 35061/08.01.2016, al Direcţiei Administrarea Patrimoniului, al Serviciului Public Comunitar Local de Evidenţă a Persoanelor şi al Biroului Impozite şi Taxe din cadrul Municipiul Sighişoara, prin care se propune modificarea Hotărârii Consiliului Local Sighişoara nr. 177/29.10.2015 privind stabilirea impozitelor şi taxelor locale pentru anul 2016, în conformitate cu prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 27, art. 36 alin. (2) lit. b), alin. (4) lit. c) şi alin. (9) coroborat cu prevederile art. 45 alin. (2) lit. c) şi a art. 115 alin. (1) lit. b) din Legea nr. 215/2001 a administraţiei publice locale, republicată, cu modificările şi completările ulterioare,

HOTĂRĂŞTE:
Art. I. (1) Se aprobă modificarea pct. 2 al art. 18, Capitolul III din Anexa nr. 1 la Hotărârea Consiliului Local Sighişoara nr. 177/29.10.2015 privind stabilirea impozitelor şi taxelor locale pentru anul 2016, care la poziţia tipuri de autovehicule din tabel va avea următorul conţinut: „Motociclete, tricicluri şi cvadricicluri cu capacitate cilindrică de peste 1600 cm^3”.

(2) Celelalte prevederi ale pct. 2 al art. 18, Capitolul III din Anexa nr. 1 la Hotărârea Consiliului Local Sighişoara nr. 177/29.10.2015 privind stabilirea impozitelor şi taxelor locale pentru anul  2016 rămân neschimbate.

Art. II. Pentru eliminarea taxelor speciale instituite în domeniul stării civile se abrogă art. 4-10 din Anexa 7 la Hotărârea Consiliului Local Sighişoara nr. 177/29.10.2015 privind stabilirea impozitelor şi taxelor locale pentru anul  2016.

Art. III. Urmare a prevederilor art. II din prezenta hotărâre, taxele pentru serviciile prestate în domeniul actelor de stare civilă şi cuantumul acestora sunt cele stabilite prin pct. 8 – 12, Capitolul I din Anexa nr. 1 la Legea nr. 117/1999 privind taxele extrajudiciare de timbru, cu modificările şi completările ulterioare.

Art. IV. Faptele care constituie contravenţii la regimul actelor de stare civilă, sancţiunile, persoanele care constată contravenţiile şi aplică sancţiunile sunt prevăzute la Capitolul VII Contravenţii - art. 63, art. 64 şi art. 65 - din Legea nr. 119/1996 cu privire la actele de stare civilă, republicată, cu modificările şi completările ulterioare.

Art. V. Taxele pentru eliberarea/avizarea autorizaţiilor de funcţionare ale agenţilor economici care desfăşoară activităţi încadrate în grupele CAEN 561 – Restaurante şi 563 – Baruri şi alte activităţi de servire a barurilor şi 932 - Alte activităţi recreative şi distractive, potrivit Clasificării activităţilor din economia naţională - CAEN, actualizată prin Ordinul preşedintelui Institutului Naţional de Statistică nr. 337/2007 privind actualizarea Clasificării activităţilor din economia naţională – CAEN, stabilite, în funcţie de suprafaţa aferentă activităţilor respective, prin art. 15 alin. 1 din Anexa nr. 8 la Hotărârea Consiliului Local Sighişoara nr. 177/29.10.2015, sunt stabilite în sarcina agenţilor economici care desfăşoară activităţi încadrate în grupele CAEN 561 – Restaurante şi 563 – Baruri şi alte activităţi de servire a barurilor şi 932 - Alte activităţi recreative şi distractive, după caz.
Art. VI. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţiile/Serviciile din cadrul aparatului de specialitate al Primarului, Serviciile publice subordonate Consiliului Local. 

Art. VII. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

           Claudiu Pop                              Contrasemnează/Avizat pentru legalitate

         SECRETAR,



           Anca Bizo

  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  1 ex. Biroul Impozite şi Taxe;
  3 ex. Direcţia Administrarea Patrimoniului;
  1 ex. Muzeul de Istorie;
  1 ex. Serviciul Tehnic, Investiţii-Urmărire Contracte, Monitorizare Servicii de Utilităţi Publice;
  1 ex. Biroul Logistic, Aprovizionare Tehnico-Materială şi Administrativ;

  2 ex. Direcţia Relaţii Publice şi Comunicare ;
  1 ex. Direcţia Generală Arhitect Şef; 
  2 ex. Serviciu Public Comunitar Local de Evidenţă a Persoanelor.
19 ex.
B.A.
